ddrg/super_eurlex huggingface dataset:
C 390/27

Sodba Splošnega sodišča z dne 23. septembra 2020 – Hypo Vorarlberg Bank/EOR

(Zadeva T-414/17) (1)

(Ekonomska in monetarna unija - Bančna unija - Enotni mehanizem za reševanje kreditnih institucij in nekaterih investicijskih podjetij (EMR) - Enotni sklad za reševanje (ESR) - Sklep EOR o izračunu predhodnih prispevkov za leto 2017 - Ničnostna tožba - Neposredno in posamično nanašanje - Dopustnost - Bistvene postopkovne zahteve - Avtentifikacija odločbe - Obveznost obrazložitve - Časovna omejitev učinkov sodbe)

(2020/C 390/37)

Jezik postopka: nemščina

Stranki

Tožeča stranka: Hypo Vorarlberg Bank AG, nekdanja Vorarlberger Landes- und Hypothekenbank AG (Bregenz, Avstrija) (zastopnika: G. Eisenberger in A. Brenneis, odvetnika)

Tožena stranka: Enotni odbor za reševanje (zastopniki: P. Messina in J. Kerlin, agenta, skupaj z B. Meyring, S. Schelo, T. Klupsch in S. Ianc, odvetniki)

Predmet

Predlog na podlagi člena 263 PDEU za razglasitev ničnosti sklepa EOR z izvršne seje z dne 11. aprila 2017 o izračunu predhodnih prispevkov v Enotni sklad za reševanje za leto 2017 (SRB/ES/SRF/2017/05) v delu, v katerem se nanaša na tožečo stranko.

Izrek

1. Sklep Enotnega odbora za reševanje (EOR) z izvršne seje z dne 11. aprila 2017 o izračunu predhodnih prispevkov v Enotni sklad za reševanje za leto 2017 (SRB/ES/SRF/2017/05) se razglasi za ničen v delu, v katerem se nanaša na Hypo Vorarlberg Bank AG.

2. EOR poleg svojih stroškov nosi stroške Hypo Vorarlberg Bank.

(1) UL C 277, 21.8.2017.
3.

Družba Eutelsat SA, Kraljevina Nizozemska, družba EchoStar Mobile Ltd in družba Inmarsat Ventures Ltd nosijo svoje stroške.
C 175/10

Sodba Splošnega sodišča z dne 2. aprila 2020 – UG/Komisija

(Zadeva T-571/17) (1)

(Javni uslužbenci - Pogodbeni uslužbenci - Pogodba za nedoločen čas - Člen 47(c)(i) PZDU - Odpoved pogodbe z odpovednim rokom - Razlogi za odpoved - Ravnanje in obnašanje na delovnem mestu, ki ni združljivo z interesi službe - Očitna napaka pri presoji - Preverjanje resničnosti dejanskega stanja - Neobstoj dokazov - Odgovornost - Premoženjska škoda - Plačilo dolgovanih plač)

(2020/C 175/11)

Jezik postopka: francoščina

Stranki

Tožeča stranka: UG (zastopnika: M. Richard in P. Junqueira de Oliveira, odvetnika)

Tožena stranka: Evropska komisija (zastopniki: G. Berscheid, L. Radu Bouyon in B. Mongin, agenti)

Predmet

Predlog na podlagi člena 270 PDEU, s katerim se zahteva na eni strani razglasitev ničnosti sklepa z dne 17. oktobra 2016, s katerim je Urad za infrastrukturo in logistiko v Luxembourgu (OIL), ki spada pod Komisijo, tožeči stranki odpovedal pogodbo o zaposlitvi na podlagi člena 47(c)(i) Pogojev za zaposlitev drugih uslužbencev Evropske unije z učinkom od 20. avgusta 2017, ter na drugi strani povračilo premoženjske škode, ki naj bi jo tožeča stranka utrpela zaradi tega sklepa, in nepremoženjske škode, ki naj bi jo tožeča stranka utrpela zaradi poniževalnega ravnanja, ki je bilo posledica njene sindikalne dejavnosti in koriščenja starševskega dopusta.

Izrek

1. Sklep Evropske komisije z dne 17. oktobra 2016 o odpovedi pogodbe o zaposlitvi za nedoločen čas gospe UG se razglasi za ničen.

2. Stranki Splošnemu sodišču v roku treh mesecev od izreka te vmesne sodbe predložita bodisi znesek, določen s sporazumom o denarnem nadomestilu zaradi nezakonitosti sklepa z dne 17. oktobra 2016, bodisi, če takega sporazuma ni, ugotovitve v zvezi s tem zneskom, podprte s številkami.

3. V preostalem se tožba zavrne.

4. Odločitev o stroških se pridrži.

(1) UL C 357, 23.10.2017.
C 413/43

Sodba Splošnega sodišča z dne 24. septembra 2019 – Romunija/Komisija

(Zadeva T-391/17) (1)

(Institucionalno pravo - Evropska državljanska pobuda - Varstvo nacionalnih in jezikovnih manjšin - Krepitev kulturne in jezikovne raznolikosti - Delna registracija - Načelo prenosa pristojnosti - Neobstoj očitne zakonodajne nepristojnosti Komisije - Obveznost obrazložitve - Člen 5(2) PEU - Člen 4(2)(b) Uredbe (EU) št. 211/2011 - Člen 296 PDEU)

(2019/C 413/50)

Jezik postopka: romunščina

Stranke

Tožeča stranka: Romunija (zastopniki: sprva R. Radu, C.-M. Florescu, E. Gane in L. Lițu, nato C.-M. Florescu, E. Gane, L. Lițu et C.-R. Canțăr, agenti)

Tožena stranka: Evropska komisija (zastopniki: H. Krämer, L. Radu Bouyon in H. Stancu, agenti)

Intervenientka v podporo tožene stranke: Madžarska (zastopniki: M. Fehér, G. Koós in G. Tornyai, agenti)

Predmet

Predlog na podlagi člena 263 PDEU za razglasitev ničnosti Sklepa Komisije (EU) 2017/652 z dne 29. marca 2017 o predlagani državljanski pobudi z naslovom „Minority SafePack – One million signatures for diversity in Europe“ (UL 2017, L 92, str. 100).

Izrek

1. Tožba se zavrne.

2. Romunija nosi svoje stroške in stroške Evropske komisije, vključno s stroški postopka z izdajo začasne odredbe.

3. Madžarska nosi svoje stroške.

(1) UL C 269, 14.8.2017.
C 357/29

Sodba Splošnega sodišča z dne 4. septembra 2019 – Litva/Komisija

(Zadeva T-603/17) (1)

(EKJS in EKSRP - Odhodki, izključeni iz financiranja - Uredba (ES) št. 1698/2005 - Os 4 „Leader“ - Uredba (EU) št. 65/2011 - Upravni pregledi - Obveznost vzpostavitve primernega sistema, ki omogoča oceno razumnosti stroškov - Prispevek v naravi v obliki prostovoljnega dela - Prispevek v naravi v obliki nepremičnega premoženja - Pregledi na kraju samem - Predložitev dokazov, ki utemeljujejo plačilne zahtevke - Izvajanje operacij, financiranih v skladu s pravili o javnih naročilih)

(2019/C 357/35)

Jezik postopka: litovščina

Stranke

Tožeča stranka: Republika Litva (zastopniki: sprva D. Kriaučiūnas, R. Krasuckaitė, R. Dzikovič in M. Palionis, nato R. Krasuckaitė, R. Dzikovič, M. Palionis, I. Javičienė in T. Lozoraitis ter na koncu R. Dzikovič, M. Palionis, I. Javičienė in T. Lozoraitis, agenti)

Tožena stranka: Evropska komisija (zastopnici: J. Aquilina in J. Jokubauskaitė, agentki)

Intervenient v podporo tožeče stranke: Češka republika (zastopniki: M. Smolek, J. Pavliš in J. Vláčil, agenti)

Predmet

Predlog na podlagi člena 263 PDEU za razglasitev ničnosti Izvedbenega sklepa Komisije (EU) 2017/1144 z dne 26. junija 2017 o izključitvi nekaterih odhodkov držav članic iz naslova Evropskega kmetijskega jamstvenega sklada (EKJS) in Evropskega kmetijskega sklada za razvoj podeželja (EKSRP) iz financiranja Evropske unije (UL, 2017, L 165, str. 37) v delu, v katerem so izključeni nekateri odhodki Republike Litve.

Izrek

1. Tožba se zavrne.

2. Republiki Litvi se naloži plačilo svojih stroškov in stroškov Evropske komisije.

3. Češka republika nosti svoje stroške.

(1) UL C 357, 23.10.2017.
Sodba Splošnega sodišča z dne 11. junija 2019 – TO/AEE

(Zadeva T-462/17) (1)

(Javni uslužbenci - Pogodbeni uslužbenci - Pogodba za določen čas - Odpoved pogodbe o zaposlitvi med bolniškim dopustom - Člen 16 Pogojev za zaposlitev drugih uslužbencev - Člen 48(b) Pogojev za zaposlitev drugih uslužbencev - Člen 26 Kadrovskih predpisov - Obdelava osebnih podatkov - Člen 84 Pogojev za zaposlitev drugih uslužbencev - Psihično nadlegovanje)

(2019/C 263/45)

Jezik postopka: francoščina

Stranke

Tožeča stranka: TO (zastopnik: T. Lhoëst, odvetnik)

Tožena stranka: Evropska agencija za okolje (zastopnika: O. Cornu, agent, skupaj z B. Wägenbaurem, odvetnik)

Intervenienti v podporo tožene stranke: Evropski parlament (zastopniki: sprva D. Nessaf in J. Van Pottelberge, nato J. Van Pottelberge in J. Steele, agenti) in Svet Evropske unije (zastopnika: M. Bauer in R. Meyer, agenta)

Predmet

Predlog na podlagi člena 270 PDEU za razglasitev ničnosti, prvič, odločbe z dne 22. septembra 2016, s katero je izvršni direktor EEA odpovedal pogodbo o zaposlitvi tožeče stranke kot pogodbenega uslužbenca in, drugič, odločbe z dne 20. aprila 2017, s katero je ta direktor zavrnil pritožbo tožeče stranke zoper odločbo z dne 22. septembra 2016 ter za povrnitev škode, ki naj bi domnevno nastala tožeči stranki.

Izrek

1. Odločba z dne 22. septembra 2016, s katero je izvršni direktor Evropske agencije za okolje (EEA) odpovedal pogodbo o zaposlitvi TO kot pogodbenega uslužbenca se razglasi za nično.

2. EEA mora TO plačati znesek, ki ustreza mesecu plače iz naslova odpovednega roka in tretjini njegove osnovne plače za dopolnjen mesec delovne dobe, pri čemer se odšteje odpravnina v primeru odpustitve, ki jo je že prejel.

3. EEA mora TO plačati znesek 6 000 EUR.

4. V preostalem se tožba zavrne.

5. EEA nosi svoje stroške in stroške TO.

6. Evropski parlament in Svet Evropske unije nosita svoje stroške.

(1) UL C 347, 16.10.2017.
C 148/48

Sodba Splošnega sodišča z dne 12. marca 2019 – TK/Parlament

(Zadeva T-446/17) (1)

(Javni uslužbenci - Začasni uslužbenci - Sprememba dodeljenih nalog - Pojem razporeditve - Povabilo na razgovor - Pojem postopka - Zatrjevanje psihičnega nasilja - Prošnja za pomoč - Odgovornost - nepremoženjska škoda)

(2019/C 148/45)

Jezik postopka: francoščina

Stranki

Tožeča stranka: TK (zasotpnik: L. Levi, odvetnik)

Tožena stranka: Evropski parlament (zastopniki: sprva E. Taneva in M. Rantala, agenta, nato E. Taneva, C. González Argüelles in D. Boytha, agenti)

Predmet

Predlog na podlagi člena 270 PDEU za razglasitev ničnosti sklepa predsednika

Parlamenta z dne 26. avgusta 2016, s katerim so bile zavrnjene prošnje tožeče stranke z dne 28. aprila 2016, in povračilo nepremoženjske škode, ki naj bi jo utrpela tožeča stranka, ter razglasitev ničnosti sklepa generalnega sekretarja Parlamenta z dne 26. aprila 2017 v delu, v katerem se ta nanaša na zavrnitev predloga za povračilo nepremoženjske škode, ki naj bi jo utrpela tožeča stranka, in povračilo te škode.

Izrek

1. Tožba se zavrne.

2. TK nosi svoje stroške in plača stroške, ki jih je priglasil Evropski parlament.

(1) UL C 357, 23.10.2017.
Sodba Splošnega sodišča z dne 9. aprila 2019 – Aldridge in drugi/Komisija

(Zadeva T-319/17) (1)

(Javni uslužbenci - Začasni uslužbenci - OLAF - Pogodba za nedoločen čas - Odločba direktorja OLAF o eni prerazvrstitvi v višji naziv - Zahteva za izvedbo letne prerazvrstitve - Splošni ukrep - Rok za tožbo - Začetek teka - Objava na internetu - Nedopustnost)

(2019/C 187/75)

Jezik postopka: francoščina

Stranke

Tožeče stranke: Adam Aldridge (Schaerbeek, Belgija) in 32 drugih tožečih strank, katerih imena so v prilogi k sodbi (zastopniki: S. Rodrigues, A. Tymen in A. Champetier, odvetniki)

Tožena stranka: Evropska komisija (zastopniki: najprej L. Radu Bouyon in M. Mensi, nato L. Radu Bouyon in G. Berscheid, agenti)

Predmet

Predlog na podlagi člena 270 PDEU za razglasitev ničnosti odločbe Generalnega direktorja Evropskega urada za boj proti goljufijam (OLAF) z dne 15. julija 2016, s katero je bila zavrnjena zahteva tožečih strank za izvedbo letne prerazvrstitve in odločbe Generalnega direktorja OLAF z dne 13. februarja 2017, s katero je bila zavrnjena pritožba zoper odločbo z dne 15. julija 2016 in za povrnitev premoženjske in nepremoženjske škode, ki je domnevno nastala tožečim strankam.

Izrek

1. Tožba se zavrne.

2. Adam Aldridge in drugi uslužbenci in nekdanji začasni uslužbenci Evropskega urada za boj proti goljufijam (OLAF), katerih imena so v prilogi, nosijo svoje stroške in stroške Evropske komisije.

(1) UL C 249, 31.7.2017.
Sodba Splošnega sodišča z dne 26. marca 2019 – Boshab in drugi/Svet

(Zadeva T-582/17) (1)

(Skupna zunanja in varnostna politika - Omejevalni ukrepi, sprejeti proti nekaterim osebam in subjektom glede na razmere v Demokratični republiki Kongo - Seznam oseb in subjektov, za katere veljata zamrznitev sredstev in gospodarskih virov ter prepoved vstopa in tranzita - Vključitev imen tožečih strank na seznam - Pravica do obrambe - Pravica do izjave - Obveznost obrazložitve - Očitna napaka pri presoji - Pravica do učinkovitega sodnega varstva)

(2019/C 164/45)

Jezik postopka: francoščina

Stranke

Tožeče stranke: Évariste Boshab (Kinšasa, Demokratična republika Kongo) in 7 drugih tožečih strank, katerih imena so navedena v prilogi sodbe (zastopniki: sprva P. Chansay Wilmotte, A. Kalambay Ndaya in P. Okito Omole, nato T. Bontinck, M. Forgeois, P. De Wolf in A. Guillerme, avocats)

Tožena stranka: Svet Evropske unije (zastopniki: sprva M. Veiga in B. Driessen, nato B. Driessen in J.-P. Hix, agenti)

Predmet

Predlog na podlagi člena 263 PDEU za razglasitev ničnosti Izvedbene uredbe Sveta (EU) 2017/904 z dne 29. maja 2017 o izvajanju člena 9(2) Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2017, L 138 I, str. 1) in Izvedbenega sklepa Sveta (SZVP) 2017/905 z dne 29. maja 2017 o izvajanju Sklepa 2010/788/SZVP o omejitvenih ukrepih proti Demokratični republiki Kongo (UL 2017, L 138 I, str. 6), in sicer v delu, kjer ta akta zadevata tožeče stranke.

Izrek

1. Tožba se zavrne.

2. Évaristu Boshabu in drugim tožečim strankam, katerih imena so navedena v prilogi, se naloži plačilo stroškov.

(1) UL C 374, 6.11.2017.
C 103/29

Sodba Splošnega sodišča z dne 6. februar 2019 – TN/ENISA

(Zadeva T-461/17) (1)

((Javni uslužbenci - Začasni uslužbenci - Zaposlovanje - Obvestilo o prostem delovnem mestu - Delovno mesto vodje oddelka - Vpis na rezervni seznam - Sprejetje ponudbe za zaposlitev - Umik ponudbe za zaposlitev - Pogoji zaposlitve - Osebnostne lastnosti - Člen 12 PZDU - Očitna napaka pri presoji - Obdelava osebnih podatkov - Pravica do izjave - Odgovornost))

(2019/C 103/37)

Jezik postopka: angleščina

Stranki

Tožeča stranka: TN (zastopnici: L. Levi in A. Blot, odvetnici)

Tožena stranka: Agencija Evropske unije za varnost omrežij in informacij (ENISA) (zastopniki: A. Ryan, agent, skupaj z D. Waelbroeckom in A. Duron, odvetnikoma)

Predmet

Predlog na podlagi člena 270 PDEU za, prvič, razglasitev ničnosti sklepa z dne 25. novembra 2016, s katerim je ENISA umaknila ponudbo za zaposlitev na delovno mesto vodje oddelka „Upravna služba“, ki jo je dala tožeči stranki, in razveljavitev sklepa z dne 20. aprila 2017 o zavrnitvi njene pritožbe, ter drugič, za to, da se ENISA naloži plačilo premoženjske in nepremoženjske škode, ki je tožeči stranki domnevno nastala zaradi nezakonitega umika te ponudbe.

Izrek

1. Tožba se zavrne.

2. TN se naloži plačilo stroškov.

(1) UL C 347, 16.10.2017.
Sodba Splošnega sodišča z dne 14. decembra 2018 – Torné/Komisija

(Zadeva T-128/17) (1)

((Javni uslužbenci - Uradniki - Reforma Kadrovskih predpisov iz leta 2014 - Dopust iz osebnih razlogov - Hkratna zaposlitev kot začasni uslužbenec - Prehodni ukrepi v zvezi z nekaterimi načini izračuna pokojnine - Prošnja za predhodno odločbo - Akt, ki posega v položaj - Namen prehodnih ukrepov - Uporaba ratione personae - Začetek zaposlitve))

(2019/C 93/61)

Jezik postopka: francoščina

Stranke

Tožeča stranka: Isabel Torné (Algés, Portugalska) (zastopnika: S. Orlandi in T. Martin, odvetnika)

Tožena stranka: Evropska komisija (zastopniki: sprva G. Berscheid in A.-C. Simon, nato G. Berscheid in L. Radu Bouyon, in nazadnje G. Berscheid in B. Mongin, agenti)

Intervenient v podporo tožeče stranke: Agencija za sodelovanje energetskih regulatorjev (zastopniki: sprva S. Manessi, nato P. Martinet, agenta, skupaj s S. Orlandijem in T. Martinom, odvetnikoma); Evropska agencija za mejno in obalno stražo (zastopniki: H. Caniard in S. Drew, agenti, skupaj s S. Orlandijem in T. Martinom, odvetnikoma); Evropska agencija za operativno upravljanje obsežnih informacijskih sistemov s področja svobode, varnosti in pravice (zastopniki: M. Chiodi, agent, skupaj z D. Waelbroeckom in A. Duronom, odvetnikoma); Evropska agencija za pomorsko varnost (zastopniki: S. Dunlop, agent, skupaj s S. Orlandijem in T. Martinom, odvetnikoma); Evropski bančni organ (zastopnika: S. Giordano in J. Overett Somnier, agenta); Evropski organ za vrednostne papirje in trge (zastopniki: A. Lorenzet in N. Vasse, agenta, skupaj s S. Orlandijem in T. Martinom, odvetnikoma), in Evropski azilni podporni urad (zastopniki: sprva W. Stevens, nato M. Vitsa, agenta, skupaj z A. Duronom, odvetnikom)

Predmet

Predlog na podlagi člena 270 PDEU za razglasitev ničnosti odločbe Komisije, s katero je bila zavrnjena prošnja tožeče stranke z dne 16. decembra 2015 za sprejetje predhodne odločbe, s katero bi se določil datum njenega začetka zaposlitve v smislu prehodnih določb Priloge XIII h Kadrovskim predpisom Evropske unije, ki se nanašajo na nekatere načine izračuna pokojnine.

Izrek

1. Odločba Evropske komisije z dne 16. aprila 2016, ki je bila potrjena z dokumentom Urada za vodenje in plačevanje posameznih pravic (PMO) z dne 29. aprila 2016, se razglasi za nično.

2. Komisija nosi svoje stroške in stroške, ki jih je priglasila Isabel Torné.

3. Agencija za sodelovanje energetskih regulatorjev (ACER), Evropska agencija za mejno in obalno stražo (Frontex), Evropska agencija za operativno upravljanje obsežnih informacijskih sistemov s področja svobode, varnosti in pravice (eu-LISA), Evropska agencija za pomorsko varnost (AESM), Evropski bančni organ (ABE), Evropski organ za vrednostne papirje in trge (AEMF) in Evropski azilni podporni urad (EASO) nosijo svoje stroške.

(1) UL C 129, 24.4.2017.
Sodba Splošnega sodišča z dne 14. decembra 2018 – Dermatest/EUIPO (ORIGINAL excellent dermatest 5-star-guarantee.de CLINICALLY TESTED)

(Zadeva T-802/17) (1)

((Znamka Evropske unije - Prijava figurativne znamke Evropske unije ORIGINAL excellent dermatest 5-star-guarantee.de CLINICALLY TESTED - Absolutni razlogi za zavrnitev - Opisnost - Neobstoj razlikovalnega učinka - Neobstoj razlikovalnega učinka, pridobljenega z uporabo - Člen 7(1)(b) in (c) ter (3) Uredbe (ES) št. 207/2009 (postal člen 7(1)(b) in (c) ter (3) Uredbe (EU) 2017/1001))

(2019/C 93/71)

Jezik postopka: nemščina

Stranki

Tožeča stranka: Dermatest Gesellschaft für allergologische Forschung u. Vertrieb von Körperpflegemitteln mbH (Münster, Nemčija) (zastopnika: J. Bühling in D. Graetsch, odvetnika)

Tožena stranka: Urad Evropske unije za intelektualno lastnino (zastopnika: D. Hanf in D. Walicka, agenta)

Predmet

Tožba zoper odločbo četrtega odbora za pritožbe pri EUIPO z dne 25. septembra 2017 (zadeva R 525/2017-4) v zvezi z zahtevo za registracijo figurativnega znaka ORIGINAL excellent dermatest 5-star-guarantee.de CLINICALLY TESTED kot znamke Evropske unije.

Izrek

1. Tožba se zavrne.

2. Dermatest Gesellschaft für allergologische Forschung u. Vertrieb von Köperpflegemitteln mbH se naloži plačilo stroškov.

(1) UL C 42, 5.2.2018.
C 72/28

Sodba Splošnega sodišča z dne 11. decembra 2018 – Arca Capital Bohemia/Komisija

(Zadeva T-440/17) (1)

((Dostop do dokumentov - Uredba (ES) št. 1049/2001 - Dokumenti v zvezi s postopkom nadzora državnih pomoči - Zavrnitev dostopa - Izjema v zvezi z varstvom poslovnih interesov tretje osebe - Izjema v zvezi z varstvom namena inšpekcij, preiskav in revizij - Splošna domneva zaupnosti - Obveznost konkretnega in posamičnega preizkusa - Prevladujoč javni interes))

(2019/C 72/35)

Jezik postopka: angleščina

Stranki

Tožeča stranka: Arca Capital Bohemia a.s. (Praga, Češka republika) (zastopnik: M. Nedelka, odvetnik)

Tožena stranka: Evropska komisija (zastopnika: A. Bouchagiar in A. Buchet, agenta)

Predmet

Predlog na podlagi člena 263 PDEU za razglasitev ničnosti, prvič, sklepa, ki naj bi bil vsebovan v odgovoru Komisije z dne 15. marca 2017 na začetno prošnjo za dostop do dokumentov v zvezi s postopkom nadzora državnih pomoči, in drugič, Sklepa Komisije C(2017) 3130 final z dne 4. maja 2017 o zavrnitvi takega dostopa.

Izrek

1. Tožba se zavrne.

2. Družbi Arca Capital Bohemia a.s. se naloži plačilo stroškov.

(1) UL C 347, 16.10.2017.
C 4/26

Sodba Splošnega sodišča z dne 25. oktobra 2018 – Devin/EUIPO

(Zadeva T-122/17) (1)

(Znamka Evropske unije - Postopek za ugotovitev ničnosti - Besedna znamka Evropske unije DEVIN - Absolutni razlog za zavrnitev - Opisnost - Geografsko ime - Člen 7(1)(c) Uredbe (ES) št. 207/2009 (postal člen 7(1)(c) in (3) Uredbe (EU) 2017/1001))

(2019/C 4/35)

Jezik postopka: angleščina

Stranke

Tožeča stranka: Devin AD (Devin, Bolgarija) (zastopnik: B. Van Asbroeck, odvetnik)

Tožena stranka: Urad Evropske unije za intelektualno lastnino (zastopnika: S. Di Natale in D. Gája, agenta)

Druga stranka pred odborom za pritožbe, intervenientka v postopku pred Splošnim sodiščem: Haskovo Chamber of Commerce and Industry (Haskovo, Bolgarija) (zastopnica: D. Dimitrova, odvetnica)

Predmet

Tožba zoper odločbo drugega odbora za pritožbe pri EUIPO z dne 2. decembra 2016 (zadeva R 579/2016-2), v zvezi s postopkom za ugotovitev ničnosti med družbo Devin AD in Haskovo Chamber of Commerce and Industry.

Izrek

1. Odločba drugega odbora za pritožbe pri Uradu Evropske unije za intelektualno lastnino (EUIPO) z dne 2. decembra 2016 (zadeva R 579/2016-2) se razveljavi.

2. V preostalem se tožba zavrne.

3. EUIPO poleg svojih stroškov nosi tudi stroške družbe Devin AD.

4. Haskovo Chamber of Commerce and Industry nosi svoje stroške.

(1) UL C 121, 18.4.2017.
Sodba Splošnega sodišča z dne 27. septembra 2018 – Mellifera/Komisija

(Zadeva T-12/17) (1)

(Varstvo potrošnikov - Izvedbena uredba (EU) 2016/1056 - Izvedbena Uredba o podaljšanju obdobja odobritve aktivne snovi „glifosat“ - Uredba (ES) št. 1367/2006 - Zahteva za notranjo revizijo - Člen 2(1)(g) in člen 10(1) Uredbe št. 1367/2006 - Posamičen ukrep - Aarhuška konvencija)

(2018/C 427/61)

Jezik postopka: nemščina

Stranki

Tožeča stranka: Mellifera eV, Vereinigung für wesensgemäße Bienenhaltung (Rosenfeld, Nemčija) (zastopnik: A. Willand, odvetnik)

Tožena stranka: Evropska komisija (zastopnika: G. Gattinara in C. Hermes, agenta)

Predmet

Predlog na podlagi člena 263 PDEU za razglasitev ničnosti Sklepa Ares (2016) 6306335 Komisije z dne 8. novembra 2016, s katerim je bila zavrnjena zahteva za notranjo revizijo, ki temelji na členu 10 Uredbe (ES) št. 1367/2006 Evropskega parlamenta in Sveta z dne 6. septembra 2006 o uporabi določb Aarhuške konvencije o dostopu do informacij, udeležbi javnosti pri odločanju in dostopu do pravnega varstva v okoljskih zadevah (UL 2006, L 264, str. 13), Izvedbene uredbe Komisije (EU) 2016/1056 z dne 29. junija 2016 o spremembi Izvedbene uredbe (EU) št. 540/2011 glede podaljšanja veljavnosti registracije aktivne snovi „glifosat“ (UL 2016, L 173, str. 52),.

Izrek

1. Tožba se zavrne.

2. Mellifera e.V., Vereinigung für wesensgemäße Bienenhaltung, nosi poleg svojih stroškov tudi stroške Evropske komisije.

(1) UL C 63, 27.2.2017.
Zadeva T-369/17: Sodba Splošnega sodišča z dne 7. junija 2018 – Winkler/Komisija (Javni uslužbenci — Uradniki — Prenos nacionalnih pokojninskih pravic — Odločba o določitvi števila let pokojninske dobe — Razumni rok — Pravica do izjave — Pravna varnost — Enako obravnavanje — Legitimno pričakovanje — Odgovornost — Premoženjska škoda)

Sodba Splošnega sodišča z dne 7. junija 2018 – Winkler/Komisija

(Zadeva T-369/17) ( 1 )

„(Javni uslužbenci — Uradniki — Prenos nacionalnih pokojninskih pravic — Odločba o določitvi števila let pokojninske dobe — Razumni rok — Pravica do izjave — Pravna varnost — Enako obravnavanje — Legitimno pričakovanje — Odgovornost — Premoženjska škoda)“

Stranki

Tožeča stranka: Bernd Winkler (Grange, Irska) (zastopnik: A. Kässens, avocat)

Tožena stranka: Evropska komisija (zastopnika: T. Bohr in L. Radu Bouyon, agenta)

Predmet

Predlog na podlagi člena 270 PDEU, prvič, za razglasitev ničnosti odločbe Urada za vodenje in plačevanje posameznih pravic (PMO) Evropske komisije z dne 26. septembra 2016 o določitvi števila let pokojninske dobe, ki se na podlagi predloga za prenos pokojninskih pravic, ki jih je tožeča stranka pridobila pred nastopom službe pri Uniji, upoštevajo v pokojninskem sistemu institucij Evropske unije, in, drugič, za povrnitev škode, ki je tožeči stranki domnevno nastala zaradi nezakonitosti, ki naj bi jih Komisija storila pri obravnavi njenega predloga za prenos.

Izrek

1. Tožba se zavrne.

2. Vsaka stranka nosi svoje stroške.

( 1 ) UL C 249, 31.7.2017.